CELEX: 62010CN0130
Language: sk
Date: 2010-03-11 00:00:00
Title: Vec C-130/10: Žaloba podaná 11. marca 2010 — Európsky parlament/Rada Európskej únie

22.5.2010   
            
            
               SK
            
            
               Úradný vestník Európskej únie
            
            
               C 134/26
            
         Žaloba podaná 11. marca 2010 — Európsky parlament/Rada Európskej únie
   (Vec C-130/10)
   2010/C 134/40
   Jazyk konania: angličtina
   
      Účastníci konania
   
   
      Žalobca: Európsky parlament (v zastúpení: E. Perillo, K. Bradley, A. Auersperger Matić, splnomocnení zástupcovia)
   
      Žalovaná: Rada Európskej únie
   
      Návrhy žalobcu
   
   
               —
            
            
               zrušiť nariadenie Rady (EÚ) č. 1286/2009 (1) z 22. decembra 2009, ktorým sa mení a dopĺňa nariadenie Rady (ES) č. 881/2002 (2), ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al Káida a Talibanom,
            
         
               —
            
            
               zachovať účinky nariadenia Rady (EÚ) č. 1286/2009 až do jeho nahradenia novým nariadením,
            
         
               —
            
            
               zaviazať Radu Európskej únie na náhradu trov konania.
            
         
      Žalobné dôvody a hlavné tvrdenia
   
   Európsky parlament tvrdí, že nariadenie Rady (EÚ) č. 1286/2009 z 22. decembra 2009, ktorým sa mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al Káida a Talibanom, je neplatné z týchto dôvodov:
   
               —
            
            
               s ohľadom na cieľ a obsah tohto nariadenia, vhodným právnym základom na jeho prijatie je článok 75 Zmluvy o fungovaní Európskej únie,
            
         
               —
            
            
               subsidiárne, podmienky uplatnenia článku 215 Zmluvy o fungovaní Európskej únie neboli splnené, vzhľadom na to, že nebol riadne predložený nijaký návrh ani Rada vopred neprijala rozhodnutie podľa kapitoly 2 hlavy V Zmluvy o Európskej únii.
            
         Ak Súdny dvor zruší napadnuté nariadenie, Parlament tiež navrhuje, aby vykonal svoju voľnú úvahu v súlade s článkom 264 ods. 2 ZFEÚ a zachoval účinky napadnutého nariadenia až do jeho nahradenia novým nariadením.
   
      (1)  Ú. v. EÚ L 346, s. 42.
   
      (2)  Ú. v. ES L 139, s. 9; Mim. vyd. 18/001 s. 294.